EkBass/fiwiki-20250220-pages-articles huggingface dataset:
Philippe Houvion

Philippe Houvion (s. 5. lokakuuta 1957 Briey) on entinen ranskalainen seiväshyppääjä. Hän teki lajinsa maailmanennätyksen vuonna 1980. Houvion sijoittui seiväshypyssä Prahan EM-kilpailuissa 1978 kuudenneksi tuloksella 540 cm. Hän paransi lajin maailmanennätyksen tulokseen 577 cm Pariisissa 17. heinäkuuta 1980. Pari viikkoa myöhemmin Moskovan olympialaisissa hän sijoittui neljänneksi tuloksella 565 cm; kilpailun voitti Puolan Władysław Kozakiewicz uudella maailmanennätyksellä 578 cm. 180-senttinen Houvion voitti seiväshypyssä Ranskan mestaruuden vuosina 1978 ja 1979. Hän paransi Ranskan ennätystä vuonna 1979 viidesti päätyen tulokseen 565 cm. Seuraavana vuonna hän menetti ennätyksen Thierry Vigneronille kunnes vei tältä maailmanennätyksen. Philippe Houvionin isä Maurice Houvion oli myös seiväshypyn arvokisaedustaja. ==Lähteet== * * * * Luokka:Ranskalaiset seiväshyppääjät Luokka:Vuonna 1957 syntyneet Luokka:Elävät henkilöt
Yöradio

Yöradio on Yle Radio Suomessa ja YleX-kanavalla kuultava lähetys. Ohjelman alkajaiset vietettiin 1. kesäkuuta 1987 kello 0.05 kutsuvieraiden kera Pasilassa. Tuolloin ohjelmaa lähetettiin silloisessa radion kakkosverkossa. Vuoden 1990 radiouudistuksen jälkeen Yöradiota on lähetetty Yle Radio Suomessa ja tammikuusta 2003 alkaen myös YleX:llä. YleX:n edeltäjältä Radiomafialta kuului öisin Yöklassinen, jota lähettää nykyisin Yle Radio 1. Ennen Yöradiota radion lähetys oli päättynyt kello 0.05 Maamme-lauluun, jota seurasi lähettimien sammutus. Radion ykkösverkossa/Ylen Ykkösellä Maamme-laulu soitettiin lähetyksen päätteeksi vielä vuoteen 1994 asti ja ruotsinkielisellä Riksradionilla vuoteen 1995 asti. Nykyisin Yöradiota kuullaan vuoden jokaisen yönä kello 23.03–04.00. Kyseessä on Suomen ainoa juonnettu yöradio, joka tuotetaan suorana lähetyksenä ja säännöllisesti. Yöradion kaksi ensimmäistä tuntia on suoraa juonnettua lähetysvirtaradiota, joista jälkimmäinen on musiikin teematunti. Yöradion muilla tunneilla kuullaan uusintoja musiikin erikoisohjelmista sekä muusta Yle Radio Suomen ohjelmistosta. Sähkeuutiset kuullaan tasatunnein Yöradiossa. Kuuntelijat voivat osallistua Yöradioon tekstiviestein, sähköpostein ja puhelimitse ottaen kantaa toimittajan ehdottamaan aiheeseen. 12\. helmikuuta 2009 alkaen Yöradiossa toteutetaan kuuntelijoiden musiikkitoiveita Toiveiden yö -osuudessa keskiviikon ja torstain välisinä öinä kello 23.03–1.00. == Yöradion toimittajia == * Aki Räty * Vellu Salminen * Sami Huohvanainen * Heikki Tikkanen * Justus Laitinen * Lasse Olkinuora * Laura Haikala * Olli Aimola * Olli Haapakangas * Minna Uusi- Eskola * Simo Kurki * Laura Savolainen * Lauri Koivisto == Yöradiokokeilu 1976 == Yleisradio kokeili yöradiolähetyksiä jo kesällä 1976 kun etukäteen tiedettiin, että heinäkuussa Montrealin olympialaisten selostuksia olisi aikaeron vuoksi lähetettävä yöaikaan. Yöradiokokeilu toteutettiin 26. kesäkuuta – 1. elokuuta 1976 suunnittelupäällikkö Heikki Peltosen johdolla. Kuutena yönä viikossa toimittajina vuorottelivat Pentti Fagerholm, Matti Hara, Marja Parikka ja Esko Riihelä sekä musiikkitoimittajina Göran Lindblad, Olli Pellikka, Hannu Saxelin ja Arto Vilkko. Tuotantoryhmän esimiehenä oli Adolf Turakainen. Perjantain ja lauantain väliset yöradiot toimitti Radio 1:n viihdeosasto juontajana Markus Similä, musiikkitoimittajana Tapio Mattlar ja tuottajana Veijo Miettinen. Kokeilua toteutettiin erittäin pienellä budjetilla, osin melkeinpä talkootyönä, jolloin päätulos kokeilusta oli että ainakaan näin pienin resurssein yöradiotoiminta ei Ylen kaltaisessa organisaatiossa pidemmän päälle onnistu. == Lähteet == == Aiheesta muualla == * * Yle Areena – Yöradio * Yle Areena – Toiveiden yö * Yle Areena – Yöradion Tunti 60-lukua * Yle Areena – Yöradion Tunti 70-lukua * Yle Areena – Yöradion Kasaritunti * Yle Areena – Yöradion Ysäritunti * Yle Areena – Yöradion tunti 2000-lukua * Yle Areena – Yöradion tunti balladeja Luokka:Yle Radio Suomen ohjelmat Luokka:YleX:n ohjelmat
Philippe Collet

Philippe Collet (s. 13. joulukuuta 1963 Nancy) on entinen ranskalainen seiväshyppääjä. Collet saavutti Stuttgartin EM-kilpailuissa 1986 seiväshypyssä pronssia tuloksella 575 cm. Soulin 1988 olympialaisissa hän sijoittui viidenneksi tuloksella 570 cm. Splitin EM-kilpailuissa 1990 hän oli neljäs tuloksella 570 cm, Barcelonan 1992 olympialaisissa seitsemäs tuloksella 555 cm ja Helsingin EM-kilpailuissa 1994 neljäs tuloksella 580 cm. MM-kilpailuissa hän ei onnistunut: Roomassa 1987 hän jäi ilman tulosta karsinnassa ja Tokiossa 1991 samoin kävi loppukilpailussa. Maailmancupissa hän voitti seiväshypyn vuonna 1989 sekä sijoittui toiseksi vuosina 1985 ja 1992. Sisäratojen EM- kilpailuissa 177-senttinen Collet saavutti pronssia Madridissa 1986 tuloksella 565 cm. Hän paransi kahdesti sisäratojen Ranskan ennätystä: vuonna 1989 tulokseen 592 cm ja seuraavana vuonna tulokseen 594 cm. Ranskan mestaruuden hän voitti ulkoradoilla vuosina 1985, 1988, 1989, 1991 ja 1992 sekä hallissa vuosina 1986, 1988 ja 1991. ==Henkilökohtaiset ennätykset== * Seiväshyppy: ulkoradoilla 585 cm (1986), hallissa 594 cm (1990) * 100 metrin juoksu: 10,89 s (1986) * Kymmenottelu: 7 011 p (1986) ==Lähteet== * * * * * Luokka:Ranskalaiset seiväshyppääjät Luokka:Vuonna 1963 syntyneet Luokka:Elävät henkilöt
Spider-Man and His Amazing Friends

Spider-Man and His Amazing Friends on yhdysvaltalainen Marvel Productionsin tuottama animaatiosarja, jota esitettiin alun perin Yhdysvalloissa lauantaiaamuisin NBC:llä vuosien 1981–1983 aikana. Sarjan päätyttyä sitä esitettiin vielä uusintana vuosien 1984–1986 aikana. Sarja kesti 24 jakson verran, jossa seurataan Hämähäkkimiehen ja hänen lähimpien liittolaisten Jäämiehen ja Tulitähden seikkailuja. Yhdessä kolmikko taistelee eri Marvelin rikollisia vastaan New Yorkissa. Sarjassa vierailee myös muita Marvelin sankareita, kuten Hulk ja Enkeli. == Äänirooleissa == ==Vastaanotto ja arvostelu== Wizard Magazine listasi vuonna 2001 Spider-Man and His Amazing Friendsin sijalle 36 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 59.TOP 100 Animated Series IGN Tammikuu 2009 Viitattu 30.6.2009 ==Lähteet== * Spider-Man and His Amazing Friends TV.comissa ===Viitteet=== Luokka:1980-luvun piirrossarjat Luokka:Marvel- universumiin perustuvat televisiosarjat Luokka:Hämähäkkimies Luokka:Marvel Comics -animaatio
Serge Ferreira

Serge Ferreira (s. 11. elokuuta 1959) on entinen ranskalainen seiväshyppääjä. Ferreira sijoittui Stuttgartin EM-kilpailuissa 1986 seiväshypyssä kahdeksanneksi tuloksella 535 cm. Kaksi vuotta aiemmin Los Angelesin olympialaisissa hän jäi loppukilpailussa ilman tulosta. ==Lähteet== * * * Luokka:Ranskalaiset seiväshyppääjät Luokka:Vuonna 1959 syntyneet Luokka:Elävät henkilöt
Kenttätykistörykmentti 5 (jatkosota)

Kenttätykistörykmentti 5:n (KTR 5) oli jatkosodan Suomen maavoimien tykistöyksikkö. Rykmentin I ja III patteristo muodostettiin Turunmaan ja Varsinais-Suomen suojeluskuntapiirien reserviläisistä. Raumalla kootussa II patteristossa oli Vakka-Suomen suojeluskuntapiirin reserviläisten lisäksi jonkin verran varsinaissuomalaisia. Rykmentti liitettiin osaksi 1. divisioonaa. ==Perustaminen== Kenttätykistörykmentti 5:n esikunnan osoite perustamisen aikana Turussa oli Torikatu 4. *Esikunta ja Esikuntapatteri *I patteristo (I/KTR 5) eli Turun patteristo kapteeni (myöhemmin majuri) Villiam Tiittanen **Esikunta perustettiin Kaarinassa Rauvolan koululla **1. ja 2. patteri perustettiin Piikkiössä Tuorlan kartanossa **3. patteri perustettiin Kaarinassa Ylikylän koululla *II patteristo (II/KTR 5) eli Rauman patteristo majuri Eero Kronholm **Patteristo perustettiin Rauman maalaiskunnan Uotilan kylässä *III patteristo (III/KTR 5) eli Auran patteristo majuri Eino Sorsa **Esikunta perustettiin Aurassa **7. patteri perustettiin Aurassa. Patterin päälliköksi määrättiin kapteeni Reino Haapalinna. Osa patterin miehistä tuli Paattisilta. **8. patteri perustettiin Vahdolla. Patterin päälliköksi määrättiin luutnantti Martti Paajanen. Osa miehistä tuli Ruskolta. **9. patteri perustettiin Raisiossa. Patterin päälliköksi määrättiin luutnantti Tuomo Nieminen. . == Keskittäminen == Rykmentin kolmas patteristo lähti Aurasta, Liedosta ja Raisiosta 23. kesäkuuta junalla kohti itää. Juna pysähtyi ensimmäisen kerran Lahdessa, josta jatkettiin matkaa 2. heinäkuuta Kaltimoon. Kaltimossa patteristo purettiin 5. heinäkuuta junasta. == Taistelut == *Korpiselkä *Vieljärvi *Kirvesjärvi *Suolusmäki *Petroskoi *Karhumäki *Krivi ja Poventsa *Ilomantsi ==Kotiuttaminen == Rykmentin kolmannen patteriston sotaretki päättyi Korpiselässä Onnenvirralle välirauhan jälkeen. ==Komentaja(t)== Rykmentinkomentajina olivat:Paulaharju et al 1994 s. 589 *everstiluutnantti Elof Roschier 17. kesäkuuta 1941 - 7. kesäkuuta 1942 *everstiluutnantti Erik Ulfsson 7. kesäkuuta - 20. elokuuta 1942 *eversti Elof Roschier 20. elokuuta 1942 - 18. marraskuuta 1944 === I Patteristo === *kapteeni Villiam Tiittanen (kuoli auto-onnettomuudessa 31.12.1941) *majuri Heikki Heinänen (lyhyen ajan v. 1942) *everstiluutnantti Alve Juutilainen (1942-43) *majuri Kaarlo Leinonen (1943-44) === II Patteristo === *majuri Eero Olavi Kronholm -heinäkuu 1942 *majuri Reino Topias Koskinen heinäkuu 1942 - === III Patteristo === *kapteeni (myöhemmin majuri) Eino Sorsa 1941 - 1943 *kapteeni Alpo Korhonen 1943 - 1944 (ylennetty majuriksi 6. heinäkuuta 1944) ==Lähteet== * * * * * * * * === Viitteet === Kenttätykistörykmentti 05
Kenttätykistörykmentti 1 (jatkosota)

Kenttätykistörykmentti 1 (KTR 1) oli jatkosodan tykistöyksikkö. Rykmentti liitettiin osaksi 4. divisioonaa.Sotatieteen laitos: "Jatkosodan historia" osa 1 s.100 ==Perustaminen== Kenttätykistörykmentti 1 perustettiin pääosin Pohjois-Uudenmaan suojeluskuntapiirin reserviläisistä Hyrylän kasarmialueella. Reserviläiset astuivat palvelukseen 18. kesäkuuta 1941. Rykmentin ensimmäinen päiväkäsky annettiin 16. heinäkuuta. *Esikunta *Valonmittausosasto *I Patteristo (I/KTR 1) muodostettiin täydentämällä välirauhan 5. prikaatin patteristo (Psto/5. Pr) sodan ajan vahvuuteen Tuusulan reserviläisistä. Patteriston ensimmäiseksi komentajaksi määrättiin majuri Arvo Kervinen, ja sen kalustona oli kaksitoista 105 H/41 -haupitsia. *II Patteristo (II/KTR 1) perustettiin Tuusulan reserviläisistä, ja ensimmäiseksi komentajaksi määrättiin kapteeni Unto Petäjä. Patteriston kalustona oli kahdeksan 76 K 02 -kanuunaa sekä neljä 122 H/09-30 -haupitsia. *III Patteristo (III/KTR 1) perustettiin Tuusulan reserviläisistä, ja ensimmäiseksi komentajaksi määrättiin majuri Pentti Mäkinen. Patteriston kalustona oli kahdeksan 76 K 02 -kanuunaa sekä neljä 122 H/09-30 -haupitsia. Rykmentin materiaalipuutteina olivat esimerkiksi toimistotarvikkeet ja säähavaintovälineet. ==Keskittäminen ja sodan alun tehtävä== Rykmentti oli tarkoitus keskittää Taavetin alueelle, ja siten ensimmäinen junakuljetus lähti Keravan rautatieasemalta 19. kesäkuuta kello 16.50 ja saapui Taavetin rautatieasemalle seuraavana päivänä kello 2.00. Kuljetuksessa siirtyivät esikunta sekä valonmittausosasto, ja loput rykmentistä siirtyi alueelle parin seuraavan päivän aikana. I patteristo oli Metsämuurosessa ja muodosti yhdessä Aittakoskelle sijoitetun linnoituspatteri 19:n kanssa jalkaväkirykmentti 46:n tukiryhmän. II patteristo Salajärvellä, III patteristo Klemettilässä sekä yksi kanuunapatteri I patteristosta muodostivat jalkaväkirykmentti 25:n tukiryhmän. Rykmentin päätehtävänä tuli olemaan alaistensa joukkojen kouluttaminen, kenttävarustustyöt sekä pääasemassa että viivytysalueella. ==Komentajat== *eversti Edmund Heimolainen 18. kesäkuuta 1941 – 18. marraskuuta 1944 ==Lähteet== * * * === Viitteet === Kenttätykistörykmentti 01
Kenttätykistörykmentti 3 (jatkosota)

Kenttätykistörykmentti 3 (KTR 3 tai KTR3) oli Suomen armeijan tykistöyksikkö, joka perustettiin jatkosodan alkaessa. Se liitettiin osaksi 5. divisioonaa. ==Perustaminen ja keskittäminen == Suomen armeijan liikekannallepano alkoi yleisinä harjoituksina 17. kesäkuuta 1941. Rykmentti perustettiin osin palveluksessa olevista varusmiehistä ja pääosin Hämeestä palvelukseen kutsutuista reserviläisistä. Rykmenttiin kuuluivat: *Esikunta ja Esikuntapatteri *I Patteristo (I/KTR 3) koottiin Hämeenlinnan seudun reserviläisistä. Patteriston ensimmäiseksi komentajaksi määrättiin majuri Jarl von Konow *II Patteristo (II/KTR 3) perustettiin välirauhan aikaisen 2. prikaatin patteristosta (Psto/2. Pr.) sodanajan vahvuuteen täydentämällä. Komentajaksi määrättiin everstiluutnantti Hermes Linnapuomi *III Patteristo (III/KTR 3) koottiin Forssan seudulta ja sen ensimmäiseksi komentajaksi määrättiin kapteeni Tapio Yrjö-Koskinen **patteriston esikunta koottiin Forssassa Linikkalan yhteiskoululla ja sijoitettiin Kuhalan kansakoululle **7. patteri koottiin myös Linikkalan yhteiskoululla ja sijoitettiin Uudenkylän kansakoululle **8. patteri koostui pääosin Taipalsaaren Sarviniemen varuskunnassa olevista varusmiehistä **9. patteri koottiin Linikkalan yhteiskoululla ja sijoitettiin Hakalan kartanoon. . Forssassa perustetut joukot marssitettiin Matkun asemalle, mistä lähti juna 20. kesäkuuta Valkealaan. Joukot purettiin Kirjokiven asemalla, jonne ne saapuivat 22. kesäkuuta. Patteristo ilman 8. patteria lähti edelleen Mikkelin, Pieksämäen, Varkauden ja Joensuun kautta Hammaslahteen, jonne saavuttiin 1. heinäkuuta. Sarviniemessä olevalle 8. patterille oli 13. kesäkuuta alkanut marssiharjoitus, joka päättyi Luumäen asemalle. Patteri jatkoi junalla Hammaslahteen, missä se liittyi patteristoonsa. Patteristo lähti marssien Kiihtelysvaaran ja Tuupovaaran Öllölän kautta Korpiselkään lähemmäs raja- aluetta.Niemi 1993 s. 4 ==Keskittäminen ja sodan alun tehtävä== Rykmentin II patteristo alistettiin 19. kesäkuuta 1941 10. divisioonalle, joka ryhmitettiin suojajoukkona Nuijamaalle. Patteristo marssi Saimaan kanavan vartta asemiin Nuijamaalle, missä tarkkuutettiin patteriston 76 K 02 ja 122 H 10 -tykit sekä henkilökohtaiset aseet. Patteristo siirtyi 27.7. asemiin Rautjärven Miettilään tukemaan 18. divisioonaan kuuluvaa Jalkaväkirykmentti 27:ää 31. heinäkuuta aloittamaa hyökkäystä. Hyökkäys johti Ilmeen kylän valtaamiseen 4. elokuuta.Hiissa 1969 s. 7 Loppuosa rykmentistä määrättiin 5. divisioonan tykistöksi ja kuljetettiin 29. kesäkuuta 1941 Tohmajärvelle. II patteristo jäi suorittamaan suojajoukkotehtäväänsä. ==Komentajat== Rykmentin komentajina olivatPaulaharju et al 1994 s. 589: *everstiluutnantti Kaarlo Somerto 20. kesäkuuta 1941 - 27. syyskuuta 1942 *eversti Erik Hülphers 27. syyskuuta 1942 - 20. marraskuuta 1944 ==Lähteet== * * * * * === Viitteet === Kenttätykistörykmentti 03
Kenttätykistörykmentti 14 (jatkosota)

Kenttätykistörykmentti 14:n (KTR 14) oli Suomen maavoimien tykistöyksikkö jatkosodassa. Rykmentti liitettiin osaksi 6. divisioonaa. ==Perustaminen== *Esikunta ja Esikuntapatteri *I patteristo (I/KTR 14) *II patteristo (II/KTR 14) *III patteristo (III/KTR 14), kapteeni Toivo Kallio . ==Komentaja== Rykmentinkomentajana oli perustamisesta 12. kesäkuuta 1941 lakkauttamiseen 20. marraskuuta 1944 eversti Anton Mäki.Paulaharju et al 1994 s. 591 ==Lähteet== * * === Viitteet === Luokka:Jatkosodan suomalaiset tykistöyksiköt
Paul Faucher

Paul Faucher (12. helmikuuta 1920 Breloux-La Crèche – 15. huhtikuuta 2007) oli entinen ranskalainen yleisurheilija. Hänen päälajinsa oli pituushyppy. Faucher sijoittui Brysselin EM-kilpailuissa 1950 pituushypyssä seitsemänneksi tuloksella 681 cm. Karsinnassa hän hyppäsi tuloksen 722 cm. Helsingin 1952 olympialaisissa hän sijoittui kahdeksanneksi tuloksella 702 cm. Faucher voitti pituushypyssä Ranskan mestaruuden vuosina 1950, 1951 ja 1952. Hän hyppäsi ennätyksensä 759 cm vuonna 1950. ==Lähteet== * * * Luokka:Ranskalaiset pituushyppääjät Luokka:Vuonna 1920 syntyneet Luokka:Vuonna 2007 kuolleet
Kenttätykistörykmentti 2 (jatkosota)

Kenttätykistörykmentti 2 (KTR 2 tai KTR2) oli Suomen armeijan tykistöyksikkö, joka perustettiin jatkosodan alkaessa ja lakkautettiin sodan jälkeen. Se liitettiin osaksi 7. divisioonaa. ==Perustaminen== Puolustusministerin määrättyä 17. kesäkuuta 1941 ylimääräiset harjoitukset toimeenpantavaksi seuraavasta päivästä alkaen. Rykmentin joukot perustettiin seuraavastiPaulaharju et al 1994 s. 156-157: *Esikunta ja Esikuntapatteri *I Patteristo (I/KTR 2) komentajanaan majuri Aatto Laurikainen. Joukot tulivat pääosin 9. prikaatin patteristosta, jota täydennettiin reserviläisillä. *II Patteristo (II/KTR 2) majuri Aarne Hankia *III Patteristo (III/KTR 2) majuri Reino Penttinen II ja III patteristo muodostettiin reserviläisistä. . ==Komentaja(t)== *eversti Paavo Palletvuori 18. kesäkuuta 1941 - 25. marraskuuta 1944Paulaharju et al 1994 s. 588 ==Lähteet== * * * === Viitteet === Kenttätykistörykmentti 02
Kenttätykistörykmentti 11 (jatkosota)

Kenttätykistörykmentti 11:n (KTR 11) oli jatkosodan Suomen maavoimien tykistöyksikkö. Rykmentti liitettiin osaksi 8. divisioonaa. ==Perustaminen== *Esikunta ja esikuntapatteri *I patteristo (I/KTR 11) majuri Holger Kraemer *II patteristo (II/KTR 11) majuri Lauri Toivanen *III patteristo (III/KTR 11) kapteeni Fredrik Degerth ==Komentaja== Rykmentinkomentajana oli perustamisesta 19. kesäkuuta 1941 lakkauttamiseen 22. marraskuuta 1944 eversti Runar Tengström.Paulaharju et al 1994 s. 590 ==Lähteet== * * * === Viitteet === Luokka:Jatkosodan suomalaiset tykistöyksiköt
Nokia 6121 classic

Nokia 6121 Classic on Nokian valmistama värillisellä näytöllä varustettu matkapuhelin. Nokia 6120 Classic ja Nokia 6121 Classic ovat identtisiä. Ne eroavat ainoastaan taajuusalueeltaan. ==Lähteet== * Puhelinvertailu.com - Nokia 6121 classic * GSM Arena.com - Nokia 6121 classic 6121 Luokka:Vuoden 2006 matkapuhelimet
Kenttätykistörykmentti 4 (jatkosota)

Kenttätykistörykmentti 4:n (KTR 4) oli jatkosodan Suomen maavoimien tykistöyksikkö, joka liitettiin osaksi 11. divisioonaa. ==Perustaminen== *Esikunta ja esikuntapatteri *I patteristo (I/KTR 4) majuri Erkki Väänänen *II patteristo (II/KTR 4) majuri Martti Ahonen *III patteristo (III/KTR 4) majuri Arvi Sajari ==Komentajat== Rykmentinkomentajina olivat:Paulaharju et al 1994 s. 589 *eversti Viktor Simolin 18. kesäkuuta - 14. elokuuta 1941 *eversti Jarl Edgren 16. elokuuta 1941 - 13. elokuuta 1943 *everstiluutnantti Erkki Hallakorpi 13. elokuuta 1943 - 5. marraskuuta 1944 ==Lähteet== * * * === Viitteet === Kenttätykistörykmentti 04
Kenttätykistörykmentti 7 (jatkosota)

Kenttätykistörykmentti 7 (KTR 7) oli Suomen puolustusvoimien jatkosodan tykistöyksikkö, joka liitettiin perustettaessa osaksi 12. divisioonaa. ==Perustaminen== *Esikunta ja esikuntapatteri *I patteristo (I/KTR 7) majuri Atte Ilva *II patteristo (II/KTR 7) majuri Erkki Vara *III patteristo (III/KTR 7) majuri Paavo Halttu ==Komentajat== Rykmentinkomentajat olivat:Paulaharju et al 1994 s. 589 *everstiluutnantti Lauri Vahe 17. kesäkuuta 1941 - 23. elokuuta 1943 *everstiluutnantti Olavi Huhtala 29. syyskuuta 1943 - 19. marraskuuta 1944 ==Lähteet== * * * * * * * * * === Viitteet === Kenttätykistörykmentti 07
Kenttätykistörykmentti 18 (jatkosota)

Kenttätykistörykmentti 18 (KTR 18) oli Suomen puolustusvoimien jatkosodan tykistöyksikkö, joka liitettiin perustettaessa osaksi 14. divisioonaa. ==Perustaminen== *Esikunta ja esikuntapatteri *I patteristo (I/KTR 18) *II patteristo (II/KTR 18) *III patteristo (III/KTR 18) ==Komentaja== Rykmentinkomentajana oli perustamisesta 18. kesäkuuta 1941 lakkauttamiseen 18. marraskuuta 1944 eversti Viljo Idänpää-Heikkilä.Paulaharju et al 1994 s. 592 ==Lähteet== * * === Viitteet === Luokka:Jatkosodan suomalaiset tykistöyksiköt
Kenttätykistörykmentti 8 (jatkosota)

Kenttätykistörykmentti 8:n (KTR 8) oli Suomen maavoimien tykistöyksikkö jatkosodassa, joka liitettiin perustamisen jälkeen osaksi 17. divisioonaa. ==Perustaminen== *Esikunta ja esikuntapatteri *I patteristo (I/KTR 8) everstiluutnantti Arvi Valla *II patteristo (II/KTR 8) majuri Pentti Turpeinen *III patteristo (III/KTR 8) majuri Allan Illukka ==Komentaja== Rykmentinkomentajana oli perustamisesta 18. kesäkuuta 1941 lakkauttamiseen 19. marraskuuta 1944 eversti Kaarlo Rauramo.Paulaharju et al 1994 s. 590 ==Lähteet== * * * * === Viitteet === Kenttätykistörykmentti 08
Kenttätykistörykmentti 19 (jatkosota)

Kenttätykistörykmentti 19:n (KTR 19) oli jatkosodan tykistöyksikkö. Rykmentin I patteristo perustettiin pääosin välirauhan aikaisen 6. prikaatin patteristosta Sulkavalla. Loput kaksi patteristoa perustettiin Keski-Suomessa. Rykmentti liitettiin osaksi 18. divisioonaa. ==Perustaminen== Kenttätykistörykmentti 19:n I patteristoa perustaminen aloitettiin käskyn saavuttua 10. kesäkuuta 1941. Se muodostettiin 6. prikaatin patteristosta täydennettynä palvelukseen kutsutuilla reserviläisillä. Loput kaksi patteristoa perustettiin Petäjävedellä Keski-Suomessa. Niiden henkilöstö saapui Jämsästä, Jämsänkoskelta sekä Koskenpäästä. Perustettu rykmenttiSavola (toim.) 1985 s. 4-5: *Esikunta ja Esikuntapatteri *I Patteristo (I/KTR 19) komentajanaan 6. prikaatin patteristosta jääkärimajuri (myöh jääkärieverstiluutnantti) Karl Öist *II Patteristo (II/KTR 19)komentajanaan 6. prikaatin patteristosta kapteeni (myöh majuri) Runar Mether. Patteriston ensimmäinen liikekannallepanopäivä oli 18. kesäkuuta. **4. patteri muodostettiin jämsänkoskelaisista Jämsänkosken työväentalolla. Patterinpäälliköksi määrättiin kapteeni Olavi Paunu - kalustona 76 K/02 **5. patteri muodostettiin koskenpääläisistä. Patterinpäälliköksi määrättiin luutnantti Ilmari Sala - kalustona 76 K/02 **6. patteri muodostettiin jämsäläisistä Jämsän yhteiskoululla. Patterinpäälliköksi määrättiin luutnantti Heikki Malinen -kalustona 114 H/18 **Kolonna koottiin laajalti ympäröivältä alueelta. Kolonnan johtajana toimi vääpeli Niilo Kare. *III Patteristo (III/KTR 19) komentajanaan Jyväskylän suojeluskuntapiirin Jämsän aluepäällikkö majuri (myöh everstiluutnantti) Aarne Niemi Patterit koottiin ja miehet varustettiin mieskohtaisella materiaalilla kokoamispaikoilla. Henkilökohtaisina aseina olivat Terni-kiväärit sekä pistoolit. Patterit siirrettiin kokonaisuuksina Petäjävedelle 19.–20.6., missä muodostettiin patteristot sekä jaettiin joukkokohtainen materiaali. ==Keskittäminen ja sodan alun tehtävä== II patteriston 5. patteri liitettiin III patteristoon 26. kesäkuuta.Savola (toim.) 1985 s. 6 ==Komentaja(t)== *eversti Georg Lucander 10. kesäkuuta 1941 - 19. marraskuuta 1944 ==Lähteet== * * * === Viitteet === Luokka:Jatkosodan suomalaiset tykistöyksiköt
Gérard Ugolini

Gérard Ugolini (s. 9. helmikuuta 1949 Joeuf) on entinen ranskalainen yleisurheilija. Hänen päälajinsa oli pituushyppy. Ugolini teki vuonna 1968 pituushypyssä nuorten Euroopan-ennätyksen 796 cm. Méxicon olympialaisissa hän sijoittui 16:nneksi tuloksella 744 cm. Karsinnassa hän hyppäsi tuloksen 775 cm. Ateenan EM-kilpailuissa 1969 hän sijoittui kahdeksanneksi tuloksella 787 cm. Samana vuonna hän hyppäsi myötätuulessa tuloksen 812 cm mutta ei koskaan ylittänyt kahdeksaa metriä tilastokelpoisissa olosuhteissa. ==Lähteet== * * Luokka:Ranskalaiset pituushyppääjät Luokka:Vuonna 1949 syntyneet Luokka:Elävät henkilöt
Punataskut

Punataskut (Cossypha) on sieppojen heimoon kuuluva lintusuku. Sukuun kuuluu 13 lajia. == Punataskuihin (Cossypha) kuuluvia lajeja == * Angolanpunatasku (Cossypha heinrichi) * Harmaapunatasku (Cossypha anomala) * Isopunatasku (Cossypha albicapillus) * Jokipunatasku (Cossypha cyanocampter) * Kongonpunatasku (Cossypha archeri) * Matkijapunatasku (Cossypha caffra) * Pensaspunatasku (Cossypha semirufa) * Piikkipunatasku (Cossypha humeralis) * Puistopunatasku (Cossypha heuglini) * Punatasku (Cossypha natalensis) * Pyövelipunatasku (Cossypha dichroa) * Tiheikköpunatasku (Cossypha niveicapilla) * Vuoripunatasku (Cossypha isabellae) == Lähteet == == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Cossypha Luokka:Siepot
Kenttätykistörykmentti 10 (jatkosota)

Kenttätykistörykmentti 10:n (KTR 10) oli Suomen puolustusvoimien jatkosodan tykistöyksikkö, joka liitettiin osaksi 19. divisioonaa. ==Perustaminen== *Esikunta ja Esikuntapatteri *I patteristo (I/KTR 10) majuri Alpi Uusisaari *II patteristo (II/KTR 10) majuri Arvo Vuoristo *III patteristo (III/KTR 10) majuri Paul Aalto ==Lakkauttaminen== I patteristosta muodostettiin 16. prikaatin kevyt patteristo, nimettiin uudelleen kenttätykistörykmentti 10:n I patteristoksi ja edelleen kevyt patteristo 22. II patteristosta muodostettiin 16. prikaatin raskas patteristo, nimettiin uudelleen Kenttätykistörykmentti 10:n II patteristoksi ja edelleen raskas patteristo 20. III patteristosta muodostettiin kevyt patteristo 24. ==Komentaja(t)== Rykmentinkomentajana oli perustamisesta 18. kesäkuuta 1941 lakkauttamiseen 20. tammikuuta 1942 Everstiluutnantti Sture Ehrnrooth.Paulaharju et al 1994 s. 590 ==Lähteet== * * * * * === Viitteet === Luokka:Jatkosodan suomalaiset tykistöyksiköt
Robert Bobin

Robert Bobin (2. elokuuta 1920 – 10. helmikuuta 1994http://www.sports- reference.com/olympics/athletes/bo/robert-bobin-1.html ) oli ranskalainen yleisurheilija. Hänen päälajinsa oli kolmiloikka. Bobin sijoittui Brysselin EM-kilpailuissa 1950 kolmiloikassa kahdeksanneksi tuloksella 14,02 m. Kaksi vuotta aiemmin Lontoon olympialaisissa hän hyppäsi karsinnassa tuloksen 14,13 m mutta se ei riittänyt loppukilpailuun selviytymiseen. 177-senttinen Bobin voitti kolmiloikassa Ranskan mestaruuden vuosina 1945 ja 1950. Hän paransi Ranskan ennätystä kolmasti: vuonna 1947 lukemiin 14,42 m sekä seuraavana vuonna lukemiin 14,58 m ja 14,65 m. ==Lähteet== * * ===Viitteet=== Luokka:Ranskalaiset kolmiloikkaajat Luokka:Vuonna 1920 syntyneet Luokka:Vuonna 1994 kuolleet
Merikosken yläaste

Merikosken yläaste on Oulussa, Tuiran kaupunginosassa sijaitseva yläkoulu. Yläkoulu toimi ennen samassa rakennuksessa Merikosken lukion kanssa. ==Aiheesta muualla== * Merikosken yläasteen kotisivut Luokka:Oulun peruskoulut Luokka:Tuira
Éric Battista

Eric Battista (s. 14. toukokuuta 1933 Sète) on entinen ranskalainen yleisurheilija. Hänen päälajinsa oli kolmiloikka. Battista sijoittui Melbournen 1956 olympialaisten kolmiloikassa 16:nneksi tuloksella 15,15 m. Tukholman EM-kilpailuissa 1958 hän sijoittui viidenneksi tuloksella 15,48 m, mikä jäi hänen parhaaksi arvokisasaavutuksekseen. Rooman 1960 olympialaisissa hän karsiutui tuloksella 15,22 m, Belgradin EM-kilpailuissa 1962 jälleen tuloksella 15,22 m sekä Tokion 1964 olympialaisissa tuloksella 15,04 m. 170-senttinen Battista voitti kolmiloikassa Ranskan mestaruuden yhteensä yksitoista kertaa vuosina 1955–1960 ja 1962–1966. Ranskan ennätystä hän paransi yhteensä kymmenen kertaa: ensimmäinen ennätys oli 15,16 m vuonna 1955 ja viimeinen 16,09 m vuonna 1964. ==Lähteet== * * Luokka:Ranskalaiset kolmiloikkaajat Luokka:Vuonna 1933 syntyneet Luokka:Elävät henkilöt
Pierre William

Pierre William (s. 17. joulukuuta 1928 Dakar, Senegal) on entinen ranskalainen yleisurheilija. Hänen päälajinsa oli kolmiloikka. William sijoittui Tukholman EM-kilpailuissa 1958 kolmiloikassa 14:nneksi tuloksella 14,62 m. Vuonna 1960 hän loikki Ranskan ennätyksen 16,00 m mutta jäi Rooman olympialaisten karsinnassa tulokseen 13,29 m. Ranskan mestaruuden hän voitti vuonna 1961. ==Lähteet== * * Luokka:Ranskalaiset kolmiloikkaajat Luokka:Vuonna 1928 syntyneet Luokka:Mahdollisesti elävät henkilöt
Harakkataskut

Harakkataskut (Copsychus) on sieppojen heimoon kuuluva lintusuku. Sukuun kuuluu 4 lajia. == Lajit == * Harakkatasku (Copsychus saularis) * Madagaskarinharakkatasku (Copsychus albospecularis) * Pikkuharakkatasku (Copsychus mindanensis) * Seychellienharakkatasku (Copsychus sechellarum) ==Lähteet== == Aiheesta muualla == *ITIS: Copsychus Luokka:Siepot
Serge Firca

Serge Firca (s. 11. maaliskuuta 1948 Vittel) on entinen ranskalainen yleisurheilija. Hänen päälajinsa oli kolmiloikka. Firca sijoittui Ateenan EM- kilpailuissa 1969 kolmiloikassa kahdeksanneksi tuloksella 15,94 m. Karsinnassa hän hyppäsi myötätuulituloksen 16,40 m. Helsingin EM-kilpailuissa 1971 hän karsiutui tuloksella 15,79 m. Ranskan mestaruuden hän voitti vuosina 1969 ja 1971. Ranskan ennätystä 176-senttinen ja 73-kiloinen Firca paransi kahdesti: vuonna 1969 tulokseen 16,33 m ja seuraavana vuonna tulokseen 16,37 m. ==Henkilökohtaiset ennätykset== * Pituushyppy: 757 cm (1974) * Kolmiloikka: 16,38 m (1972) ==Lähteet== * * Luokka:Ranskalaiset kolmiloikkaajat Luokka:Vuonna 1948 syntyneet Luokka:Elävät henkilöt
Böömin jääkiekkomaajoukkue

Böömin jääkiekkomaajoukkue oli Böömiä kansainvälisissä kilpailuissa edustanut jääkiekkomaajoukkue, joka voitti jääkiekon Euroopan-mestaruuden kahdesti, vuosina 1911 ja 1914. Vuonna 1908 Böömi oli yksi Kansainvälisen jääkiekkoliiton IIHF:n perustajajäsenistä. Böömi ei ollut itsenäinen valtio, vaan osa Habsburgien valtakuntaa. Böömissä pelattiinkin jääkiekkoa jo 1800-luvulla, ja se olikin yksi ensimmäisistä paikoista Euroopassa, jossa peliä pelattiin. Böömin jääkiekkojoukkueen pohjalta muodostui Tšekkoslovakian jääkiekkomaajoukkue, josta tuli nykyinen Tšekin jääkiekkomaajoukkue. Erillinen Böömin ja Määrin protektoraatin nimeä kantanut joukkue oli natsi-Saksan liittolaisineen hallitseman Euroopan epävirallinen mestari vuonna 1940. ==Lähteet== * Böömin ja Tŝekin jääkiekkomaajoukkueiden ottelut kautta aikain * Böömi-Määrin protektoraatin jääkiekkojoukkue National Teams of Ice Hockey -verkkosivuilla === Viitteet === Luokka:Jääkiekkomaajoukkueet
Coriolanus

Coriolanus on William Shakespearen noin vuonna 1607 kirjoittama poliittinen tragedia. Se sijoittuu tasavallan ajan Roomaan ja kuvaa konsuliksi nousevan Gaius Marcius Coriolanuksen elämää keskellä patriisien ja plebeijien välistä taistelua. Coriolanus on patriiseja edustava kopea mutta rehellinen soturi, joka pitää isänmaan menestystä kaikkea muuta tärkeämpänä. Plebeijit Shakespeare kuvaa roskajoukkona, joka seuraa sokeasti vallanhimoisia kansankiihottajia. Historialliset tietonsa Shakespeare sai ilmeisesti Plutarkhoksen ja Liviuksen teoksista. __notoc__ ==Elokuvasovituksia ja muita versioita== Näytelmästä on tehty televisioversiot 1963, 1965, 1979 ja 1984.IMDB Itävaltalainen Heinrich von Collin kirjoitti samasta aiheesta oman näytelmänsä, ja Ludwig van Beethoven sävelsi siihen alkusoiton (op. 62).Arktista hysteriaa Kustavin kirkossa Turun Sanomat 2006 Vuonna 2011 Ralph Fiennes ohjasi samannimisen elokuvan samasta tarinasta näytellen itse Coriolanusta. Elokuvan muissa rooleissa ovat muun muassa Gerard Butler, Brian Cox, Ashraf Barhom, Vanessa Redgrave ja James Nesbitt. == Suomennos == * == Katso myös == * Luettelo William Shakespearen näytelmien elokuvasovituksista == Lähteet == == Aiheesta muualla == * Hannu Marttila: Coriolanus . Helsingin Sanomien blogit 16.5.2010. * Luokka:Shakespearen näytelmät
Bernard Lamitié

Bernard Lamitié (s. 27. kesäkuuta 1946 Pariisi) on entinen ranskalainen yleisurheilija. Hänen päälajinsa oli kolmiloikka. Lamitié sijoittui Münchenin 1972 olympialaisten kolmiloikassa kymmenenneksi tuloksella 16,27 m. Rooman EM- kilpailuissa 1974 hän sijoittui 13:nneksi tuloksella 15,83 cm, Montréalin 1976 olympialaisissa hän oli yhdestoista tuloksella 16,23 cm; karsinnassa hän hyppäsi tuloksen 16,39 m. Prahan EM-kilpailuissa 1978 hän sijoittui neljänneksi tuloksella 16,87 m; pronssia sai samalla tuloksella Neuvostoliiton Anatoli Piskulin. Lamitié voitti kolmiloikkakilpailun Euroopan cupin finaalissa 1979. Sisäratojen EM-kilpailuihin 180-senttinen Lamitié osallistui kuudesti ja saavutti kolme mitalia: hän sai pronssia Göteborgissa 1974 tuloksella 16,56 m, Münchenissä 1976 tuloksella 16,68 m sekä San Sebastiánissa 1977 tuloksella 16,45 m. Ranskan mestaruuden hän voitti ulkoradoilla vuosina 1972, 1973, 1974, 1976 ja 1977. Ranskan ennätystä hän paransi 16,50 metriin vuonna 1972, 16,65 metriin vuonna 1973, 16,80 metriin vuonna 1976, 16,92 metriin vuonna 1978 sekä 16,94 metriin vuonna 1979. ==Henkilökohtaiset ennätykset== * Korkeushyppy: 205 cm (1973) * Pituushyppy: 720 cm (1972) * Kolmiloikka: 16,94 m (1979) ==Lähteet== * * * * Luokka:Ranskalaiset kolmiloikkaajat Luokka:Vuonna 1946 syntyneet Luokka:Elävät henkilöt
Noël Bernard

Noël Bernard (aik. Bercovici, 25. helmikuuta 1925 – 23. joulukuuta 1981) oli romanialainen journalisti, joka oli töissä Radio Free Europen romaniankielisellä radioasemalla. Bernard kuoli syöpään, ja on väitetty että Romanian salainen poliisi Securitate oli tappanut hänet kovan Nicolae Ceaușescun vastaisen kritiikin vuoksi. == Elämäkerta == Bercovici syntyi juutalaiseen perheeseen Romaniassa. Vuonna 1940 hän muutti perheineen Brittiläiseen Palestiinaan. Bercovici opiskeli matematiikkaa Jerusalemin yliopistossa, jossa tapasi tulevan vaimonsa Yvette Bourlan. Muutettuaan Lontooseen Bercovici muutti nimensä Bernardiksi ja meni töihin BBC:hen, jossa hän työskenteli romaniankielisellä osastolla. Vuodesta 1953 Bernard työskenteli Länsi-Saksassa Radio Free Europessa romaniankielisellä osastolla, kunnes lähti vuonna 1958 ja muutti Roomaan perheineen. Bernard toimi journalistina Roomassa, kunnes palasi takaisin Lontooseen ja työskenteli Radio Press Internationalin listalla. Kahdeksan vuotta oltuaan Lontoossa Bernard muutti Müncheniin ja palasi Radio Free Europen romaniankieliselle osastolle kuolemaansa asti vuonna 1981. Vuonna 1972 hän meni naimisiin Ioana Măgurăn kanssa, joka oli länteen vuonna 1970 loikannut entinen Romanian radion työntekijä. Bernardin ollessa Radio Free Europen romaniankielisen osaston päällikkönä siitä tuli radioaseman suosituin kieli. Vuonna 1977 Bukarestissa tapahtui iso maanjäristys ja Bernard sai luvan 24-tuntiseen ohjelmaan. Bernardin johdossa ohjelmissa hyökättiin Romanian diktaattori Nicolae Ceaușescua ja hänen nepotististä valtaansa vastaan. Romanian salainen poliisi Securitate yritti päästä eroon Bernardista ja romaniankielisestä RFE:n ohjelmistosta. Bernard kuoli vuonna 1981 syöpään. Vaimo Ioana Măgură muutti Kaliforniaan ja jatkoi miehensä työtä. Măgurăn mielestä Securitate surmasi Bernardin altistamalla tämän säteilylle, ja hän yhdisti kuoleman RFE:n toimittajien Cornel Chiriacin ja Vlad Georgescun kuolemantapauksiin. Myös Bulgarian salainen poliisi oli surmannut vuonna 1978 bulgarialaisen toimittajan Georgi Markovin. Luokka:Romanialaiset toimittajat Luokka:Vuonna 1925 syntyneet Luokka:Vuonna 1981 kuolleet
Saksan demokraattisen tasavallan jääkiekkomaajoukkue

Saksan demokraattisen tasavallan jääkiekkomaajoukkue edusti Saksan demokraattista tasavaltaa (DDR) jääkiekossa vuodesta 1951 vuoteen 1990. Joukkue pelasi vaihtelevasti maailmanmestaruuskisojen A- ja B-sarjoissa yltämättä koskaan mitaleille. Joukkue saavutti kuitenkin EM-pronssia vuoden 1966 maailmanmestaruuskisoista sijoittuessaan kolmanneksi parhaana eurooppalaisena joukkueena kokonaiskilpailussa viidenneksi. Olympialaisiin joukkue osallistui vain kerran, vuonna 1968 Grenoblessa, mutta muulloin se kieltäytyi osallistumasta osallistumisoikeudestaan huolimatta. Koska joukkueen mitalimahdollisuudet arvioitiin heikoiksi, lopetettiin huipputason jääkiekon rahoittaminen vuonna 1970. Poikkeuksen muodosti sisäisen turvallisuuden ministeriön rahoittama Dynamo-urheiluseura, jonka kaksi joukkuetta Dynamo Berlin ja Dynamo Weißwasser pelasivat kahden vuosikymmenen ajan keskenään maan pääsarjaa ja tuottivat myös pelaajat maajoukkueelle. Maalla ei ollut alle 20-vuotiaiden maajoukkuetta, mutta maan alle 18-vuotiaat osallistuivat muutamiin turnauksiin. Suomessa Saksan demokraattisen tasavallan jääkiekkomaajoukkue muistetaan voitoistaan Suomea vastaan vuoden 1983 maailmanmestaruuskisoissa. Maat kohtasivat silloin kaksi kertaa, ja molemmilla kerroilla Suomi hävisi selkein numeroin (4–6 ja 2–6).SFRp's hockey archive. Web Archive 2016. == Sijoitukset == === Olympialaiset === * 1956 - B-sarja; 1. * 1964 - karsiutui * 1968 - 8. === Maailmanmestaruuskisat === *1956 - 11. (B-sarjan 1.) *1957 - 5. *1959 - 9. *1963 - 6. *1965 - 5. *1966 - 5. *1967 - 7. *1969 - 7. (B-sarjan 1.) *1970 - 5. *1971 - 9. (B-sarjan 3.) *1972 - 9. (B-sarjan 3.) *1973 - 7. (B-sarjan 1.) *1974 - 6. *1975 - 7. (B-sarjan 1.) *1976 - 8. *1977 - 9. (B-sarjan 1.) *1978 - 8. *1979 - 10. (B-sarjan 2.) *1981 - 12. *1982 - 9. *1983 - 6. *1985 - 8. *1986 - 11. *1987 - 13. *1989 - 13. *1990 - 13. ==Katso myös== *Saksan jääkiekkomaajoukkue ==Lähteet== * http://www.dgour.webcentre.ca/hockeyalmanac/49INTERNATIONAL.html * Nationalteamsoficehockey - East Germany ===Viitteet=== Luokka:Jääkiekkomaajoukkueet Luokka:Saksan demokraattisen tasavallan urheilu
Retcon

Retcon (, retroaktiivinen juonijatkumo) on fiktiossa tapahtuva ilmiö, jossa tarinan kirjoittaja muuttaa tarinan fiktiivisen maailman faktoja joko jättämällä entiset faktat huomiotta tai selittämällä faktat myöhemmin toisella tavalla - esimerkiksi jonkin hahmon kuolema paljastuu myöhemmin lavastukseksi. Klassisessa kirjallisuudesta tunnettu esimerkki tämänkaltaisesta juonijatkumosta on Arthur Conan Doylen Sherlock Holmes -kertomuksissa tapahtunut mestarisalapoliisi Sherlock Holmesin kuolema kirjoittajan haluttua lopettaa tarinoiden kirjoittamisen, joka myöhemmissä tarinoissa selostettiinkin lavastetuksi, kun kirjoittaja päättikin jatkaa tarinoiden kirjoittamista. Vastaavaa menettelyä käytti myös J. R. R. Tolkien muuttaessaan eräitä tarinan yksityiskohtia kirjojensa Hobitti eli sinne ja takaisin ja myöhemmin kirjoitetun Taru sormusten herrasta välillä. Retconia käytetään varsin usein sarjamuotoisessa fiktiossa kuten sarjakuvissa ja televisiosarjoissa. Televisiosarjassa Dallas yhden päähenkilön kuolema ja sitä seuraavan kauden tapahtumat olivatkin vain unta. Samassa sarjassa yksi päähenkilöistä seurusteli – kuten myöhemmin paljastui – oman veljentyttärensä kanssa. Televisiosarjassa Salatut elämät Aaro Vaalanteen piti olla kuollut vuodesta 2007 lähtien, kun Laura Kiviranta ja Paula Sievinen pudottivat hänet parvekkeelta. Syksyllä 2012 Aaro kuitenkin heräsi kuolleista, kun hänen äitinsä Anni Vatanen olikin parantanut hänet syrjäisessä talossaan. ==Lähteet== Luokka:Sarjakuva Luokka:Narratologia Luokka:Englanninkieliset sanat ja sanonnat
Martti Kaila

Martti Eero Kaila (vuoteen 1906 Johansson; 24. helmikuuta 1900 Helsinki – 21. kesäkuuta 1978 Helsinki) oli suomalainen psykiatri, Lapinlahden sairaalan ylilääkäri 1948–1967 ja professori. Kailan vanhemmat olivat arkkipiispa Erkki Kaila ja Aina Maria Drake ja puoliso vuodesta 1936 sairaanhoitaja Edit (Edda) Hedvig Söderlund. Hän tuli ylioppilaaksi Porvoon suomalaisesta yhteiskoulusta 1918 ja valmistui lääketieteen lisensiaatiksi 1927. Tohtoriksi Kaila väitteli 1946. Kaila toimi Helsingin yliopistossa mielitautiopin professorina 1948–1967. Kaila oli myös yhteiskunnallisena vaikuttaja. Hän kuului Suomen A-klinikkasäätiön perustajajäseniin.Aika kuluu, olosuhteet muuttuvat. A-klinikkasäätiö. Hän opetti useita lääkärisukupolvia ja luennoi maailmalla keksityistä uusista käsitteistä, kuten suggestiosta ja Sigmund Freudin opeista. Kailan omat tutkimukset koskivat enimmäkseen nuorisorikollisuutta. Kailan uraan kuului tutkimustyön ohella monia erilaisia asiantuntijatehtäviä, ja hän oli useiden alansa yhdistysten ja järjestöjen ja niiden johtoelinten jäsen. Sotilasarvoltaan Kaila oli lääkintakapteeni (1940). Suomen Psykiatriyhdistys myöntää vuosittain Martti Kaila -palkinnon ansiokkaasta väitöskirjatyöstä Psykiatriyhdistyksen jäsenelle. __NOTOC__ == Julkaisuja == * Mielitaudit. 1935. * Nuorisorikollisuuden syyt yksilötutkimuksen valossa. 1946 (väitöskirja). * Sinnessjukdomarna. 1957. * Psykiatrian historia lääketieteen yleiskehityksen ja kulttuurihistorian valossa. WSOY 1966. (Perustuu Helsingin yliopistossa pidettyihin Studia generalia -luentoihin.) == Lähteet == ==Kirjallisuutta== * ==Aiheesta muualla== * Luokka:Suomalaiset psykiatrit Luokka:Helsingin yliopiston professorit Luokka:Suomalaiset professorit Luokka: Yhteiskunnalliset vaikuttajat Luokka:Vuonna 1900 syntyneet Luokka:Vuonna 1978 kuolleet
Kun joulu on

Kun joulu on on Otto Kotilaisen säveltämä ja Alpo Noposen sanoittama joululaulu. Laulu alkaa sanoin ”Kun maass’ on hanki ja järvet jäässä / ja silmä sammunut auringon”. Sanat kertovat talvisesta luonnosta, lasten riemusta joulua odotellessa, kodin joulusta ja joulun sanomasta. Laulu päättyy säkeisiin ”vaan seimi, pahnat ja tähti yllä / ne silmiin kalleina kangastaa; / siks’ mieli hellä on kristityllä, / kun joulu on –, kun joulu on –.” Sanat ja sävelmä ilmestyivät vuonna 1901 Noposen toimittamassa Joulupukki-lehdessä. Kotilainen ja Noponen olivat ystäviä jo kouluajalta ja opettivat samassa Helsingin Tehtaankadun kansakoulussa. Noponen on sanoittanut myös toisen tunnetun joululaulun "Arkihuolesi kaikki heitä". == Lähteet == * == Aiheesta muualla == * Kun joulu on Suomen Äänitearkistossa Luokka:Suomalaiset joululaulut Luokka:1901
Francesco Giullino

Francesco Gullino (tai Giullino) (31. toukokuuta 1945 – 15. elokuuta 2021) oli italialaissyntyinen Tanskassa pitkään asunut henkilö, jota epäillään bulgarialaisen toisinajattelijan Georgi Markovin murhasta Lontoossa vuonna 1978. Giullino tunnettiin salanimellä "Piccadilly". Markov oli bulgarialainen toimittaja, joka työskenteli Radio Free Europella, BBC:llä, Deutsche Wellessä, jossa hän toimitti radio-ohjelmaa kommunistiseen Bulgariaan ja arvosteli etenkin maan itsevaltaista nepotistista johtajaa Todor Živkovia. Markovin murhan takana epäillään olevan Bulgarian salainen poliisi, joka palkkasi Giullinon surmatyön tekijäksi. Bulgarialaisen journalistin Hristo Hristovin mukaan Giullino oli toiminut salakuljettajana Bulgarian ja Kreikan rajalla ja hänet oli pidätetty kahdesti salakuljetuksesta. Kiinni jäätyään Giullino sai valita tuomitaanko hänet vankilaan vai ryhtyykö hän vakoojaksi. Giullino valitsi vakoojan työn. Päämajana Kööpenhamina ja peitetyönä antiikkikauppias Giullino vakoili lännessä asuvia itäeurooppalaisia toisinajattelijoita. Hän oli Lontoossa vuonna 1978, kun Markov kuoli, ja on esitetty oletuksia, että hän murhasi Markovin. Britannian ja Tanskan poliisit kuulustelivat Giullinoa murhasta vuonna 1993 kuuden tunnin ajan Kööpenhaminassa, mutta häntä ei pidätetty, koska Tanskalla ei ollut siihen perusteita. Bulgarian lainsäädännön mukaan murha vanhenee 30 vuoden kuluttua teosta eli Giullinon tapauksessa se olisi vanhentunut vuonna 2008. Tanskan yleisradioyhtiö (DR) julkaisi maaliskuussa 2023 kolmiosaisen dokumenttisarjan Gullinon elämästä ja hänen vakoilutoiminnastaan. Sarja kiinnitti erityistä huomiota Gullinon ja Scotland Yardin etsivien Christopher Birdin ja David Kempin kuulusteluihin, joka tapahtui vuonna 1993. Kuulustelussa Gullino myöntää suhteensa Bulgarian valtioon. Sarjan takana oleva tiimi löysi ja haastatteli Gullinon kesäkuussa 2021.Haastattelussa Gullino kiistää kaikki häntä vastaan esitetyt syytökset. Pian haastattelun jälkeen Gullino löydettiin kuolleena asunnostaan Welsissä Ylä-Itävallassa elokuussa 2021 == Lähteet == Luokka:Tanskalaiset henkilöt Luokka:Vakoojat Luokka:Italialaiset henkilöt Luokka:Vuonna 1945 syntyneet Luokka:Vuonna 2021 kuolleet
Serge Hélan

Serge Hélan (s. 24. helmikuuta 1964 Pointe-à-Pitre, Guadeloupe) on entinen ranskalainen yleisurheilija. Hänen päälajinsa oli kolmiloikka. Hélan saavutti 30-vuotiaana Helsingin EM-kilpailuissa 1994 kolmiloikassa hopeaa. Hän siirtyi loppukilpailun johtoon neljännellä kierroksella tuloksellaan 17,23 m ja paransi viidennellä kierroksella tulokseen 17,55 m, joka säilyi ulkoratojen Ranskan ennätyksenä vuoteen 2010 jolloin Teddy Tamgho hyppäsi 17,63. Venäjän Denis Kapustin hyppäsi kuitenkin vielä seitsemän senttimetriä pidemmälle ja voitti kultaa. Ensimmäisen kerran Hélan esiintyi ulkoratojen arvokisoissa Stuttgartin EM-kilpailuissa 1986, jolloin hän sijoittui kolmiloikassa yhdeksänneksi tuloksella 16,64 m. Barcelonan 1992 olympialaisissa hän karsiutui sekä pituushypyssä että kolmiloikassa. MM-kilpailujen kolmiloikkaan 176-senttinen Hélan osallistui viidesti ja selviytyi kahdesti loppukilpailuun: Stuttgartissa 1993 hän sijoittui yhdeksänneksi tuloksella 17,09 m ja Ateenassa 1997 kymmenenneksi tuloksella 16,97 m. Sisäratojen arvokilpailuissa Hélan saavutti kolmiloikassa neljä mitalia. Liévinissä 1987 hän saavutti EM-kultaa tuloksella 17,15 m, Genovassa 1992 EM-hopeaa tuloksella 17,18 m, Barcelonassa 1995 MM-pronssia tuloksella 17,06 m sekä Valenciassa 1998 EM-pronssia tuloksella 17,02 m. Hélan voitti Ranskan kolmiloikkamestaruuden ulkoradoilla vuosina 1986, 1987, 1989, 1991, 1994 ja 1996 sekä sisäradoilla vuosina 1986–1990, 1992–1995 ja 1997–1998. Ranskan mestaruuden pituushypyssä hän voitti ulkoradoilla vuonna 1994 sekä hallissa vuosina 1990 ja 1992. Ranskan kolmiloikkaennätystä hän paransi kahdesti vuonna 1986 (16,95 ja 17,13 m), kahdesti vuonna 1991 (17,27 ja 17,45 m) sekä kerran vuonna 1994 (17,55 m EM- kilpailuissa). Ranskan halliennätyksen hän paransi lukemiin 17,18 m vuonna 1992. ==Henkilökohtaiset ennätykset== * Pituushyppy: 812 cm (1992) * Kolmiloikka: 17,55 m (1994) ==Lähteet== * * * * ===Viitteet=== ==Aiheesta muualla== * Luokka:Ranskalaiset kolmiloikkaajat Luokka:Ranskalaiset pituushyppääjät Luokka:Vuonna 1964 syntyneet Luokka:Elävät henkilöt
Maybelline

Maybelline on vuonna 1915 perustettu yhdysvaltalainen kosmetiikkayhtiö, jonka tuotteita myydään yli 120 maassa. Se on vuodesta 1996 kuulunut ranskalaiseen L’Oréal-konserniin. == Historia == Maybelline Companyn perusti vuonna 1915 nuori kemisti Tom Lyle Williams. Hänen Maybel-siskonsa innoitti häntä kehittämään ensimmäisen tuotteensa, jolla sai ripset tummemmiksi. Williams katseli siskoaan, kun tämä levitti ripsiinsä vaseliinin ja hiilipölyn sekoitusta, jolloin niistä tuli tummemmat ja täyteläisemmät.Maybelline, FMD Fashion Model Directory. Viitattu 10.6.2014. Sisaren mukaan nimetyn Maybellinen vuosiin kuuluu useita myyntimenestyksiä. Vuonna 1917 lanseerattiin kakkumaskara, jota myytiin ja mainostettiin postitse. 1960-luvulla Maybelline kehitti ensimmäisen putkiloon pakatun ripsivärin, jonka nimeksi tuli Ultra Lash Mascara. Vuonna 1971 Maybelline esitteli Great Lash -maskaran. Siitä tuli suuri myyntimenestys, ja tuote on edelleenkin hyvin suosittu. Tuote on myös ammattimeikkaajien käytössä, ja sen voi tunnistaa pakkauksen roosan ja kirkkaan vihreästä väriyhdistelmästä. Vuonna 1991 Maybelline otti käyttöön iskulauseen ”Maybe she's born with it. Maybe it's Maybelline” (suom. ”Ehkä se on synnynnäistä. Ehkä se on Maybelline”). Yritys on kuulunut L'Oréal Paris -konserniin vuodesta 1996 lähtien, jolloin Maybelline muutti New Yorkiin. Vuonna 2004 yhtiöstä tuli virallisesti Maybelline New York. Yrityksen tuotteiden suosio nousi, kun se palkkasi Wonder Woman -sarjasta tutun Lynda Carterin mainoksiinsa. Huippumallit Christy Turlington, Josie Maran, Erin Wasson, Adriana Lima ja näyttelijättäret Sarah Michelle Gellar ja Kristin Davis ovat mainostaneet Maybellinen tuotteita. Yrityksen nykyinen malli on intialainen Deepika Padukone ja johtava meikkitaiteilija on Troy Surratt. ==Lähteet== * Maybelline New York: Our History === Viitteet === == Aiheesta muualla == *Yrityksen kotisivu *Maybellinen historiaa Kotiliedessä Luokka:L’Oréalin tuotemerkit Luokka:Kosmetiikka- ja kauneusalan yritykset Luokka:Yhdysvaltalaiset yritykset Luokka:Kosmetiikkamerkit
Georges Sainte-Rose

Georges Sainte-Rose (s. 3. syyskuuta 1969 Fort-de-France, Martinique) on entinen ranskalainen yleisurheilija. Hänen päälajinsa oli kolmiloikka. Sainte- Rose sijoittui Splitin EM-kilpailuissa 1990 kolmiloikassa seitsemänneksi tuloksella 16,81 m. Tokion MM-kilpailuissa 1991 hän sijoittui kahdeksanneksi tuloksella 16,92 m. Barcelonan 1992 olympialaisissa ei selviytynyt loppukilpailuun kuten ei myöskään vuosien 1993, 1995 eikä 1997 MM- kilpailuissa. Helsingin EM-kilpailuissa 1994 hän sijoittui seitsemänneksi tuloksella 16,59 m. Sisäratojen arvokilpailuissa Sainte-Rose sijoittui parhaimmillaan MM-kilpailuissa kymmenenneksi vuonna 1997 ja EM-kilpailuissa viidenneksi vuonna 1994. Molemmat kisat käytiin Pariisissa. Sainte-Rose voitti Ranskan mestaruuden vuosina 1995 ja 1997. Ranskan ennätyksen 17,24 m hän hyppäsi vuonna 1991. ==Henkilökohtaiset ennätykset== * Pituushyppy: 761 cm (1996) * Kolmiloikka: 17,24 m (1991) ==Lähteet== * * * * ==Aiheesta muualla== * Luokka:Ranskalaiset kolmiloikkaajat Luokka:Vuonna 1969 syntyneet Luokka:Elävät henkilöt
Spesialisti (elokuva)

Spesialisti on vuonna 1994 ensi-iltansa saanut toimintaelokuva, jonka pääosissa ovat Sylvester Stallone, Sharon Stone ja Rod Steiger. == Juoni == May Munroe (Stone) haluaa kostaa mafialle isänsä kuoleman ja pyytää avuksi räjähdysaineiden asiantuntija Ray Quickia (Stallone). Yhdessä he taistelevat Miamin alamaailmaa vastaan. ==Näyttelijät== == Aiheesta muualla == * * Luokka:Vuoden 1994 yhdysvaltalaiset elokuvat Luokka:Yhdysvaltalaiset toimintaelokuvat Luokka:Warner Brosin elokuvat